|  |  |
| --- | --- |
|  | “Татмедиа” республика матбугат һәм массакүләм коммуникацияләр агентлыгының  2019 елның “\_\_” \_\_\_\_\_\_\_\_  \_\_\_ номерлы боерыгы белән  РАСЛАНДЫ |

**Интернет массакүләм мәгълүмат чаралары өчен**

**журналистларның республика конкурсын үткәрү турында**

**НИГЕЗЛӘМӘ**

**1. Гомуми нигезләмәләр**

* 1. Интернет массакүләм мәгълүмат чаралары өчен журналистларның республика конкурсы (алга таба – Конкурс) Татарстан Республикасы Министрлар Кабинетының 2016 елның 25 октябрендәге 794 номерлы карары белән расланган “2014 – 2020 елларга Татарстан Республикасы дәүләт телләрен һәм Татарстан Республикасында башка телләрне саклау, өйрәнү һәм үстерү” дәүләт программасы (алга таба – Программа) кысаларында үткәрелә.
  2. Конкурсның оештыручысы – “Татмедиа” республика матбугат һәм массакүләм коммуникацияләр агентлыгы (алга таба – Оештыручы);
  3. Конкурс 2019 елның 27 маеннан 1 декабренә кадәр үткәрелә.
  4. Конкурсны үткәрү тәртибе, сроклары, шартлары һәм конкурста катнашучыларны сайлап алу критерийлары Оештыручының рәсми сайтында (<http://tatmedia.tatarstan.ru>) “Яңалыклар”, “Конкурслар” бүлекләрендә урнаштырыла.

**2. Конкурсның максаты**

2.1. Конкурсның төп максаты – журналистларның һөнәри яктан үсешенә ярдәм итү, Интернет массакүләм мәгълүмат чараларында эшләүче иң актив массакүләм мәгълүмат чаралары редакцияләрен бүләкләү.

**3. Нигезләмәдә кулланыла торган төп төшенчәләр**

**Интернет массакүләм мәгълүмат чаралары**  – челтәр басма, басма вакытлы матбугатның, телеканалның, радиоканалның, телепрограмманың, радиопрограмманың, видеопрограмманың, кино хроникасы программасының, даими исем белән тарала торган башка массакүләм мәгълүматның интернет версиясе һәм/яисә аларның социаль челтәрләрдәге проектлары.

**Гариза бирүче** – Конкурс турында нигезләмәнең 6 пункты нигезендә документлар тапшырган массакүләм мәгълүмат чарасы (законнарда билгеләнгән тәртиптә теркәлгән) редакциясе.

**Катнашучы** – тапшырылган эшләре Конкурста катнашырга рөхсәт ителгән ММЧ (законнарда билгеләнгән тәртиптә теркәлгән) редакцияләре.

**Конкурс комиссиясе** –Интернет массакүләм мәгълүмат чараларын бәяләүче затлар төркеме.

**Конкурста җиңүче** – кайсы да булса бер номинациядә призлы урын алган катнашучы.

**4. Конкурсның номинацияләре**

4.1. Конкурс түбәндәге номинацияләрдә үткәрелә:

- «Интернет массакүләм мәгълүмат чараларында республика яңалыкларын иң яхшы яктырткан өчен премия» (1 премия);

- «Интернет массакүләм мәгълүмат чараларында район яңалыкларын иң яхшы яктырткан өчен премия» (1 премия);

- «Социаль челтәрләрдә иң яхшы массакүләм мәгълүмат чарасы проекты өчен премия» (2 премия).

**5. Конкурста катнашучылар**

5.1. Конкурста катнашу өчен гариза бирүчеләр әлеге Нигезләмәнең 6 бүлегендә бәян ителгән тәртиптә һәм шартларны үтәп документлар әзерләргә һәм тапшырырга тиеш.

5.2. Конкурска гариза бирүче берничә номинация буенча документлар тапшыра ала, бу очракта конкурс комиссиясе тарафыннан карала торган документлар һәрбер номинация буенча аерым әзерләнергә тиеш.

5.3. Гариза тапшырган Интернет массакүләм мәгълүмат чарасын Конкурска кертү турында карар катнашучының гариза бирү шартларын Нигезләмәдә күрсәтелгән таләпләрне төгәл үтәп һәм күрсәтелгән срокларда тапшыруыннан чыгып кабул ителә.

**6. Конкурсны үткәрү тәртибе һәм шартлары**

6.1. Конкурска гаризалар кабул итү: 2019 елның 27 маеннан.

Конкурска гаризалар кабул итү төгәлләнү: 2019 елның 1 октябре (1 октябрьне дә кертеп).

Оештыручының рәсми сайтында Конкурс нәтиҗәләре турында мәгълүмат урнаштыру: 2019 елның 1 декабреннән дә соңга калмыйча.

Конкурста җиңүчеләрне һәм призерларны бүләкләү: мәгълүмат Оештыручының рәсми сайтында “Конкурслар һәм проектлар” бүлегендә урнаштырыла;

6.2. Гариза бирүчеләрдән конкурста катнашу өчен түбәндәге документлар кабул ителә:

1. катнашу өчен Анкета-гариза (1 нче кушымта) (төп нөсхә, күчермә яисә сканер аша чыгарылган PDF-файл форматындагы вариант);
2. Интернет массакүләм мәгълүмат чаралары битләренә актив сылтамалар һәм скриншотлар;
3. юридик зат буларак теркәлгән массакүләм мәгълүмат чарасы редакцияләре өчен:

юридик затны салым органында исәпкә кую турында таныклык (ИНН) (күчермәсе);

юридик затны дәүләт теркәве турында таныклык (Төп дәүләт теркәү номеры, булган очракта) (күчермәсе);

юридик зат җитәкчесен вазыйфага билгеләп кую турында боерык (күчермәсе);

редакция уставы (күчермәсе);

Юридик затларның бердәм дәүләт реестрыннан өземтә (Конкурска документлар тапшырган көнгә кадәр иң күбе алты ай алдан бирелгән);

ММЧ теркәү турында таныклык яисә Теркәлгән массакүләм мәгълүмат чаралары реестрыннан өземтә (күчермәсе);

персональ белешмәләрне эшкәртүгә ризалык (2 нче кушымта);

1. юридик зат булмаган массакүләм мәгълүмат чарасы редакцияләре өчен:

ММЧ теркәү турында таныклык яисә Теркәлгән массакүләм мәгълүмат чаралары реестрыннан өземтә (күчермәсе);

массакүләм мәгълүмат чарасы редакциясе уставы яисә, массакүләм мәгълүмат чарасы редакциясендә кимендә 10 кеше эшләсә, “Массакүләм мәгълүмат чаралары турында” 1991 елның 27 декабрендәге 2124-I номерлы Россия Федерациясе Законының (алга таба – ММЧ турында Закон) 20 статьясы нигезендә аны алмаштыра торган шартнамә;

баш мөхәррирне вазыйфага билгеләп кую турында документның күчермәсе.

персональ белешмәләрне эшкәртүгә ризалык (2 нче кушымта);

6.3. Документлар түбәндәге адрес буенча кабул ителә: 420066, Татарстан Республикасы, Казан шәһәре, Декабристлар урамы, 2 нче йорт, “Татмедиа” матбугат һәм массакүләм коммуникацияләр буенча республика агентлыгы, 6 кат, 5 кабинет, ММЧ бүлеге, “Интернет массакүләм мәгълүмат чаралары өчен журналистларның республика конкурсына” дигән тамга белән, тел.: 8 (843) 570-31-12. e-mail: internet-smi2018@mail.ru.Конкурска җибәрелеп тә, Нигезләмәдә күрсәтелгән датага алынмаган эшләр каралмый һәм кире кайтарыла.

6.4. Материаллар рус яисә татар телләрендә тапшырыла.

6.5. Документлар пакетының тулы булмавы һәм Анкета-гаризаның әлеге Нигезләмәгә туры килмәве Конкурста катнашуга рөхсәт бирмәү өчен нигез булып тора.

6.6. Катнашучыга Конкурска кертелмәү турында хәбәр документларны алган мизгелдән алып 3 эш көне дәвамында Оештыручы җитәкчесе/җитәкче урынбасары имзалаган һәм анкета-гаризада күрсәтелгән адреска җибәрелгән заказлы рәсми хат белән хәбәр ителә.

6.7. Конкурста катнашуга бәйле чыгымнар (почта, командировка һ.б.) Гариза бирүче тарафыннан мөстәкыйль түләнә.

6.8. Конкурс нәтиҗәләре 2019 елның 1 декабреннән дә соңга калмыйча беркетмә рәвешендә рәсмиләштерелә, Конкурс комиссиясе рәисе тарафыннан имзалана.

6.9. Конкурс шартлары буенча, тәкъдим ителгән эшләрне катнашучыларга кире кайтару, конкурста катнашучының эшне кире кайтару турындагы таләбе буенча гына, мондый таләп алынган мизгелдән алып 20 (егерме) календарь көн дәвамында гамәлгә ашырыла.

**7. Конкурс эшләрен бәяләү критерийлары**

7.1. Конкурс эшләре түбәндәге критерийлар буенча бәяләнә:

7.1.1. Сайтлар өчен:

- контент (бүлекләрнең, баганаларның, рубрикаларның яңартылу ешлыгы, мәгълүматның тулы һәм сыйфатлы, актуаль һәм кирәкле булуы) – (0-5 балл);

- дизайн һәм юзабилити (материалларның стиле, графикасы, Интернет массакүләм мәгълүмат чаралары структурасының аңлаешлы, җиңел кабул ителә торган һәм навигациянең җайлы булуы) – (0-5 балл);

- сайтка керүчеләр саны (уртача айлык: 2018 елның 1 апреленнән 2019 елның 1 апреленә) – (иң югары – 5 балл, уртача – 3- 4 балл, түбән – 2-1- балл);

- сайтның мобиль версиясе (сайтларның мобиль версиясе булу һәм аларның функциональлеге, сайт булу - 5 балл, сайтның булмавы - 0 балл);

- ТИЦ– (0-5 балл).

- сайтның Татарстан Республикасының ике дәүләт телендә версияләре булу (ике дәүләт телендә булу - 5 балл, булмау - 0 баллов).

7.1.2. Социаль челтәрләрдәге массакүләм мәгълүмат чаралары проектлары өчен:

- контент (контентның сыйфаты, һәрдаим яңартып тору, контентның кирәкле булуы) – (0-5 балл);

- статистика (лайклар, репостлар, язылучылар саны, бергәлекләрдә катнашучылар– (0-5 балл);

- аудиторияне кызыксындыру (интерактивлык, комментарияләр) – (0-5 балл);

- стилистика (дизайн, материалны тәкъдим итү ысулы, стиль) – (0-5 балл).

**8. Конкурс комиссиясен оештыру һәм аның эшчәнлек тәртибе**

8.1. Конкурс комиссиясенең составы Конкурсны оештыручы тарафыннан раслана, 13 әгъзадан тора, аларга рәис, рәис урынбасары һәм әгъзалар керә.

8.2. Конкурс комиссиясе үз эшен түләүсез башкара.

8.3. Конкурс комиссиясенең эше утырышларда гамәлгә ашырыла. Утырышта комиссия әгъзаларының яртысыннан артыгы катнашса, утырыш тулы хокуклы дип таныла.

8.4. Конкурс эшенә рәис җитәкчелек итә. Комиссия рәисе булмаганда, рәис вазыйфалары аның урынбасарына йөкләнә.

8.5. Әлеге Нигезләмәнең 7 бүлегендә билгеләнгән Конкурс эшләрен бәяләү критерийлары нигезендә Конкурс комиссиясенең һәр әгъзасы Интернет массакүләм мәгълүмат чаралары эшен (һәрбер критерий буенча) 5 баллы система буенча бәяли;

8.6. Гариза бирүче Конкурс эшен тапшырганда конкурс номинациясен дөрес билгеләмәгән булса, конкурс эше барлык таләпләргә туры килгән очракта конкурс комиссиясе конкурс эше карала торган номинацияне үзе билгеләргә мөмкин.

8.7. Бер номинациягә бер генә гариза тапшырылса, бер гариза да тапшырылмаса, тапшырылган гаризаларның берсе дә конкурс шартларына туры килмәсә, катнашкан эшләрнең берсе дә билгеләп үтәргә лаек дип танылмаса, Конкурс бу номинациядә үткәрелмәгән дип таныла һәм акчалар билгеләнгән башка җиңүчеләр арасында тигез итеп бүленә.

8.8. Иң күп балл җыйган катнашучы җиңүче дип таныла. Номинациядә баллар саны тигез булган очракта призлы урын ике яисә берничә катнашучыга бирелә. Мондый очракта призлы урын өчен тәгаенләнгән акча җиңүчеләр арасында тигез итеп бүленә.

8.9. Конкурсны оештыручы оештыру-техник эшчәнлекне җайга салу, утырышны әзерләү һәм конкурс комиссиясе документациясен алып бару өчен җаваплы секретарь билгеләп куя.

8.10. Җаваплы секретарь конкурс комиссиясе составына керми.

**9. Финанс белән тәэмин итү**

9.1. Конкурсны үткәрү чаралары Татарстан Республикасы бюджетыннан Программага бүлеп бирелгән акчалар исәбенә финанслана;

9.2. Гомуми приз фонды 140 000 сум тәшкил итә;

9.3. Конкурста җиңүчеләр түбәндәге тәртиптә бүләкләнә:

|  |  |  |  |
| --- | --- | --- | --- |
| **№** | **Номинацияләр** | **Бүләкләнүчеләр саны** | **Суммасы**  **(сумнарда** |
| 1. | «Интернет массакүләм мәгълүмат чараларында республика яңалыкларын иң яхшы яктырткан өчен премия» | 1 | 35 000 |
| 2. | «Интернет массакүләм мәгълүмат чараларында район яңалыкларын иң яхшы яктырткан өчен премия» | 1 | 35 000 |
| 3. | «Социаль челтәрләрдә иң яхшы массакүләм мәгълүмат чарасы проекты өчен премия» | 2 | 35 000 |
| 35 000 |

9.4. Җиңүчеләргә акча конкурска йомгак ясалган һәм беркетмәгә имза салган мизгелдән алып 20 көн дәвамында аларның Оештыручыга язган хатында күрсәтелгән реквизитлар буенча исәп-хисап счетына күчерү юлы белән түләнә.

**10. Аерым шартлар**

* 1. Оештыручы түбәндәгеләргә хокуклы:
* әлеге Нигезләмәдә һәм Россия Федерациясенең гамәлдәге законнарында билгеләнгән очраклардан, шулай ук бәхәсле очраклардан тыш, Конкурста катнашучылар белән язмача йә башка төрле элемтәләргә кермәскә;
* эшләрне тапшыру срогының беренче яртысында Россия Федерациясе законнары таләпләрен (РФ ГК 1058 ст.) үтәп, Конкурсны туктатырга яки әлеге Нигезләмәгә үзгәрешләр кертергә, бу хакта Агентлыкның рәсми сайтында (<http://tatmedia.tatarstan.ru>) “Яңалыклар” бүлегендә һәм Министрлыкның рәсми сайтында (<http://mvd.tatarstan.ru>) “Яңалыклар” бүлегендә тиешле мәгълүмат урнаштырып, Катнашучыларга хәбәр итәргә.
  1. Конкурсның максатларын һәм бурычларын үзгәртүдән тыш, калган барлык шартларына үзгәрешләр кертергә мөмкин.